DISPUTATIO  MEDICA 


/2 


DE 


RHEUMATISMO. 


AVCTORE  THOMA  INULE. 


QUAEDAM  PRAEFANDA. 

P ROPTER  coelum  Britannicum  varium  ct 
mutabile,  subitoque  ex  humido  siccum,  ex 
aestuoso  frigidum,  nostrates  morbis  omni¬ 
bus  acutis  A  praesertim  inflammationibus 
maxime  patent.  Hinc  medicorum  plurimi 
interest  haec  genera  morborum  proprie  scru¬ 
tari  et  cognoscere. 

Longe  saepius  medici  his  morbis,  scalpello 
rite  ct  tempestive  admoto,  imperant,  non 

serviunt ;  certeve  saevitiam  eorum  valde  de¬ 
bellant.  Interdum  tamen,  medicina  frustra 
renitente,  longi,  sive  chronici  fiunt.  Qiia 
forma  instructi  vitam  contristant,  etiamsi 
non  extinguunt.  Exemplo  perinsigni  hu¬ 
jus  rei  sit  ille  artuum  morbus,  cui  nomini  a 
medicis  Rheumatismus  inditur,  quemque  ar¬ 
gumento  hujus  libelli  selegi :  qui  eheu !  ni¬ 
mis  saepe  ipsam  lucem  et  coeli  spiritum  cru¬ 
ciatu  acerbissimo  non  patibiles  reddit  5  nec 
occisuruSj  nec  tollendus. 

Quum  medici  summi  nominis  minime  idem 
sentiunt,  aut  de  mali  propositi  natura  et  cau-* 
sa  continente,  aut  de  remediis,  a  nemine  me¬ 
dicinae  studioso  alienum  esse  potest,  tantam 
rem  acriter  anquirere.  Mihi  equidem  in 
animo  est,  nihil  novi  edere  professo,  fontibus 
alienis,  non  propriis  uti  et  inniti. 

Non  nisi  media  circiter  parte  seculi  deci¬ 
mi  septimi  exacta.  Rheumatismus  cognosci 
et  intelligi  coepit.  Sydenhamus  eximius, 

primus  omnium,  lucide  et  satis  evidentibus 
notis  eum  ex  arth7'itide  discrevisse  videtur : 
cujus  sane  priores  medici  morbum,  quem 
prosequor,  formam  propriam  habebant ;  et 
unum  cum  altero  confundere  solebant.  Bal- 
LOxNius  quidem,  priusquam  floruit  Sydenha- 
MUS,  luij  us  mali  meminisse  videtur ;  at  minus 
clare  et  accurate.  Gregorius  narrat  inter 
praelegendum,  Boerhaavium  non  ante  idem 
novisse  aut  observasse,  quam  ipse  ejus  dolo¬ 
res  cruciantes  subiisset :  et  quoniam  fere 
octo  menses  aegrotaret,  occasio  ei  non  de¬ 
fuit,  signa  et  naturam  hujus  morbi  probe  no¬ 
tandi  et  comperiendi.  Ex  quo  hi  viri  incly¬ 
ti  scripserunt,  permulti  auctores  luce  ampli¬ 
ore  ejus  naturam  collustrarunt. 

DE  DEFINITIONE. 

Sauvagesius,  Sagarus  aliiqiie  scriptores 
hoc  malum  definiverunt.  Quibus  Cullenus 
sine  dubio  in  ea  re  antecellit.  Rheumatis¬ 
mum  ad  ordinem  Phlegmadae^  classis  Pj/- 
rexiae  retulit.  Dum  alii  duas  species  pro¬ 
ponunt,  nempe  Rheumatismum  Acutum  et 
Chronicum^  Cullenus  contra  hos  uti  genera 
constituit  \  et  hunc  Arthrodyiiiam,  illum 
Ilheumatismmn  vocavit.  Sic  Acutum  defini¬ 
vit  i 


Morbus  ab  externa,  et  plerumque  evi- 
dente  causa  ;  pyrexia  5  dolor  circa  articulos, 
musculorum  tractum  sequens,  genua  et  reli¬ 
quos  majores,  potius  quam  pedum  vel  ma¬ 
nuum  articulos,  infestans,  calore  externo  auc¬ 
tos/^ 

Varias  sedes  ejus  memorat ;  et  alia  atque 
alia  nomina  adhibet,  prout  huic  illive  parti 
insideat.  Quoties  lumbis  inhaeret,  Linnbagi^ 
nem  vocat ;  si  coxis.  Ischias  Rheumaticum : 
si  musculis  pectoris,  P leuritidem  Spuriam^  vel 
Pleurodynem,  Denique,  Hemicrania  nomi¬ 
natur,  si  capitis  musculos  plectit.  Ita  vero 
Arthrodpniam  definivit : 

Post  rheumatismum,  nisum  violentum, 
vel  subluxationem  ;  dolores  artuum  vel  mus¬ 
culorum,  sub  motu  praesertim,  aucti,  plus  mi- 
nusve  fugaces,  calore  lecti  vel  alio  externo 
levati ;  artus  debiles,  rigidi,  facile,  et  saepe 
sponte  frigescentes ;  pyrexia  nulla ;  tumor 
plerumque  nullus.” 

Multi  dubitarunt,  necne  arthrodynla  recte 
classi  Pyreiiae  subjiciatur.  Istas  enim  voces 
“  pyrexia  nulla”  ipsa  definitio  complectitur. 
Plane  difficultatem  Cullenum  haud  latuisse 
docent  ea,  quae  jam  citanda  conscripsit. 
“  Si,  ut  quidam  statuunt,  rheumatismus 

elironicus  ab  acuto  genere  omnino  diversus 
sit,  nomen  simplex,  uti  genus  omne,  habere 
oportet,  et  hujusmodi  nec  ineptum,  ut  pu¬ 
to,  imposui.  Porro,  cum  pro  sequela  rheu¬ 
matismi  acuti  vel  rheumatismi  simpliciter  di¬ 
cendi,  rheumatismum  chronicum  dictum  sem- 
per  habeo,  et  cum  inter  utrumque  morbum 
saepe  limites  vix  statuendi  sint,  ideoque  pro 
diverso  genere  rheumatismum  chronicum 
recensere  vix  potui.  Rheumatismus  tamen 
chronicus  exquisitus  ab  acuta  natura  adeo 
diversus  evadit,  et  medelam  adeo  diversam 
exposcit,  ut  merito  nomine  prorsus  diverso 
insigniri  possit ;  et  si  quis  pro  genere  etiam 
diverso  ponere  velit,  per  me  profecto  li¬ 
cet 


*  Cullen’s  Synopsis  Nosologiae,  p.  246. 

DE  MORBI  SIGNIS. 

IIic  morbus  acutus  ab  eodem  longo  notis 
alienissimus  est ;  adeo  ut  uter  adsit,  vel  in¬ 
expertus  fere  statuere  possit.  Subinde  vero 
tam  sunt  inter  se  consimiles,  ut  non  facile 
mali  natura  patescat.  Cullenus  notat  noii 
semper  esse  manifestum,  quando  acutus  fi¬ 
nitus  in  longum  abeat.  Sequitur  ut  acuti 
notas  proferrem. 


Ilheumatismus  ex  iisdem  signis,  quibus 
aliae  inflammationes,  incipere  solet,  dolori¬ 
bus  simul  vagis  totum  fere  corpus  occupan¬ 
tibus.  Interdum  febris  dolorem,  alias  dolor 
febrem  antecedit  ;  frequentius  profecto  fe¬ 
bris  prius,  quam  alia  indicia,  exercet.  Gre- 
GORius  testatur  aegrum  aliquando  duos  vel 
tres  dies  ante  morbi  ipsius  impetum  vehe- 
menter  febricitare.  Febris  autem  ardentis- 

sima  est :  cutis  praeter  naturam  incalet :  ae¬ 
ger  sitit,  membra  jactat,  noctu  vigilat,  et 
summa  anxietate  torquetur.  Arteriae  paulo 
postea  validius  et  celerrime  moventur;  imo 
vero  centies  et  vicies,  aut  centies  et  quadra¬ 
gies  intra  sexagesimam  horae  partem.  Ali¬ 
quando  tamen  naturae  convenienter  saliunt. 
Vultus  plerisque  rubet  et  tumet;  alias  prae¬ 
ter  solitum  pallet :  hic  pallor  et  motus  arte¬ 
riarum  parum  mutati  inexpertos  a  sanguine 
mittendo  saepe  deterrent :  qui  ita  unicum 
pene  remedium  adjuturum  perperam  omit¬ 
tunt.  Lingua  sorde  crassa  et  alba  foedatur. 
Dolores  antea  leves  et  vagi,  nunc  vix  ferendi 
cruciant ;  aeger  motus  quam  minime  impa¬ 
tiens  inde  saevissimo  dolore  affligitur ;  nec 
partem  affectam  opprimi,  imo  vero  stragulis 
ipsis  tangi,  sustinet.  Si  malum  leniter  in¬ 
cumbit,  dolor  artu  uno  continetur,  non  pa¬ 
laturus  :  quod  si  valetudo  vi  malorum  per¬ 
turbatur,  et  aeger  perquam  febricitat,  plu- 
res  artus  simul  laborant.  Dolores  non  diu 
uni  articulo  haerere  consuerunt;  at  crebro 


DE  RHEUMATISMO. 


9 


hinc  illuc  migrant :  parte,  quam  reliquerint, 
dein  tenera  et  tumida  futura»  Nonnunquaiu 
idem  membrum  bis  terve  repetunt ;  quod  si 
accidit,  mala  diutina  fore  judicandum.  Ve¬ 
nae  partis  aflectae  plus  aequo  sanguine  tur¬ 
gere  conspiciuntur :  ipsa  leviter  erubescit, 
et  manu  imposita,  insigniter  ardere  sentitur. 
Aeger  aliquando  sensum  quasi  partis  inflam¬ 
matae  palpitantis,  dolentissimumque,  con¬ 
queritur  ;  et  ejus  arteriae  alienae  manui  ad¬ 
motae  violenter  subsiliunt.  Febris  nunc  in¬ 
citatissima  urget ;  hominem,  ni  tempestive 
debelletur,  protinus  absumptura.  Eadem 
saepius  ardens,  quae  ii/noclia  vocatur,  sub¬ 
inde  tamen  tx/pfnis  est  *.  Vespertino  tem¬ 
pore  febris  ingravescit,  et  dolor  acuitur,  non 
unicae  sedi  infixus  ;  sed  ex  alio  alium  arti¬ 
culum  petit,  fibris  musculorum  permeatis. 
CuLLENus  nos  edocet  dolores  eo  noctu  in- 

t 

crescere,  quod  corpus  stragulis  crassioribus 
et  fere  laneis  velatur  :  at  Gregorio  potius 


•  Vide  Willan’s  Reports  on  the  Diseases  ot’  Loudon,  1801,  p.  154, 
seq.  Etiam  Sauiiders  on  Bark,  p.  78. 

assensi,  hanc  rem  ei  legi  tribuimus,  qua  cor¬ 
pus  vesperi  et  noctu  concitatur,  ideoque  om¬ 
nes  morbi  acuti  tunc  acerbantur.  Persaepe 
enim  summa  cutis  haud  minus  interdiu, 
quam  noctu  incalescit,  dolor  autem  multo 
mitior  angit. 

Morbo  jam  incipiente,  certeve  non  pro¬ 
vecto,  aeger  aliquantum  sudat,  at  non  fuse, 
nec  ubique  aequaliter.  Partes  enim  affectae 
non  hument.  Hi  sudores  fere  nunquam 
signa  leniunt,  ideoque  jure  minimi  aestiman¬ 
tur. 

Urina  principio  rufa  et  pellucida  redditur : 
malis  inveteratis  crassa  fit :  et  ex  ea  sidit 
aliquid  rubri  et  lateritii  5  praecipue  quando 
febris  remissior  subest.  Neque  vero  judi¬ 
candum,  his  signis  prodeuntibus,  morbum 
illico  esse  discutiendum,  ejusve  impetum 
omnino  frangi.  Diu  enim  trahere  saepe  ob¬ 
servatur,  nihil  obstante  urina  opaca  et  nube¬ 
culis  obscura. 

Alvus  pigerrima  esse  consuevit  ;  modo 
equidem  fluit,  sine  ullo  incommodo. 

De  una  proprietate  non  silendum  ;  cere¬ 
brum  nimirum  perraro  turbari  :  hominem 
fere  non  delirare,  et  mente  integra  gaudere. 
At  vero  perpetuis  praeceptis  ars  medica  pene 
vacat.  Delirium  subinde,  febre  effraena,  ac¬ 
cidit.  Quidam  mihi  amicissimus  triduum 
delirabat,  hoc  morbo  correptus. 

Instrumenta  concoquendi  minus  laborant, 
quam  aliis  morbis  pari  febre  stipatis  urgen¬ 
tibus.  Aeger  cibos  appetit,  uti  integer  con¬ 
sueverat  ;  et  parci  tenuisv]ue  victus,  qualem 
natura  mali  hagitat,  eum  piget  et  taedet. 

Nullis  pene  musculis  hic  morbus  parcit ; 
paulo  rarius  sane  torejuentur  musculi  abdo¬ 
minis  :  nec  saepe  gula,  ventriculus,  intesti¬ 


num  et  vesica. 

Metastasis^  id  est,  ejus  actionis  singularis, 
qua  morbi  hinc  illuc  transferuntur,  morbus, 
de  quo  agimus,  exemplo  est  luculento.  Uni¬ 
cuique  pene  eo  aegrotanti,  dolores  ex  impro¬ 
viso,  artu  uno  relicto,  alium  aggrediuntur ; 
nempe,  brachio  relicto,  crus  ;  humero,  fe¬ 
mur;  manuve,  pedem.  Literis  mandatur 
eos  jam  abeuntes  in  inflammationem  cere¬ 
bri,  cordis,  pulmonis,  aut  alius  visceris  desi¬ 
isse.  Si  TTON  us  *  nos  certiores  fecit  sibi  ter 
contigisse,  idque  intra  brevissimum  spatium 
temporis,  cerebrum,  artubus  jam  rheumatis¬ 
mo  liberatjs,  inflammatum  testari;  et  cor  per¬ 
saepe  hoc  ipso  tentatum  curare.  Duos  ho¬ 
mines  novi,  quibus,  uti  videbatur,  hydrotho- 
rax  finito  rheumatismo  supervenit.  Cada¬ 
vere  unius  inciso,  capsula  cordis  et  pleura 
praeter  consuetudinem  latice  scatere  com¬ 
pertae  sunt,  et  cor  aequo  esse  grandius. 
Aliundene,  an  ex  morbo  articuli  intus  trans- 
ducto  ortus  est  hydrops  ? 


Vide  Med.  and  Phys.  Jour,  (London)  vol.  xxx,  p.  364. 

Ut  ad  propositum  redeam,  quum  notae 
supra  dictae  diutius  aut  brevius  perstiterint, 
demum  inclinari  coeperunt.  Febris,  (quae 
raro  ultra  diem  quartum  decimum  aut  vige¬ 
simum  producitur,  aut  ante  sextum  septi- 
mumve  mitescit),  tandem  remissior  fit.  Do¬ 
lor  antea  acerbissimus,  nunc  liebetior  exer¬ 
cet,  et  uni,  pluribusvc  membris  infigitur. 
Totum  corpus  aequaliter  insudat :  ex  urina 
praeceps  fertur  natura  lateribus  in  pulverem 
redactis  consimilis.  Arteriae  tardius  et  len¬ 
tius  micant,  linguaque  nitet  et  madet.  Qui¬ 
busdam  cutis  efflorescens,  aut  sanguis  e  na¬ 
ribus  aut  alia  parte  prorumpens,  morbum 
solvit ;  certeve  efficit  ut  non  diutius  acutus 
urgeat.  At  minime  celandum,  frequentius 
acutum  hoc  malum  avthrodynia  finiri ;  max- 
imeque  curante  imperito.  Hucusque  abso¬ 
luto  proposito,  proximum  est  ut  notas  Ar- 
throdyniae  considerem. 

DE  SIGNIS  ARTHIIODYNIAE. 

Quum  Arthrodynia  morbo  supra  relato 
supervenit,  dolores,  sublata  febre,  mites¬ 
cunt  ;  et  in  unam  fere  partem,  veluti  genu, 
carpum,  humerum  incumbunt.  Non  quod 
non  interdum,  ut  antea,  aliam  ex  alia  parte 
adoriuntur  ;  sed  hoc  expers  febris  accidit. 
Partes  dolentes  obrigent,  languent,  et  aqua 
intercute  intumescunt  :  porro  frigescunt, 
quoddammodo  torpent,  nec  facile  sudant. 
Quod  si  sudore  madefiant,  hic  gelidus  est 
et  viscidus,  caeteris  partibus  madore  tepido 
et  refecturo  superfluentibus.  Calor  dolores 
mitigat,  aliter  atque  acuto  rheumatismo  vex¬ 
ante.  Arthy^odynia  hisce  notis  insignita  per¬ 
saepe  diutissime  angit ;  denuo  serius  ocius 
lentissimo  et  vix  percipiendo  pede  cessura, 
et  articulos  imbecillos  iterumque  facillime 

sub  luimido  et  frigido  Jove  passuros,  relic¬ 
tura. 

At  vero  non  semper  notae  supra  proposi¬ 
tae  finem  malis  imponunt ;  detcrioraque  se¬ 
qui  possunt.  Nonnullis  aegrotantibus,  ob 
genus  nervosum  tanto  cruciatu  praegresso 
diu  irritatum  et  quasi  contritum,  membra 
sentiendi  et  se  movendi  fiunt  pene  impoten¬ 
tia,  et  tantum  non  ipsa  paralysi  resolvuntur. 
Aliquando  duobus  articulis  fere  invicem  nex¬ 
is,  anchylosis  constituitur  :  modo  artus  ri¬ 
gent,  humore  glutinoso  in  telam  cavernosam 
aut  tendinum  vaginas  efiiiso.  Hoc  vitium 
idoneis  auxiliis  resolvi  poterit,  et  motus  re¬ 
stitui.  Ipsa  autem  anchylosis  nulli  arti  me¬ 
dicabilis  est. 

Si  corpus  struma  inficiatur,  rheumatismus 
eo  articulos  irritat,  ut  inde  persaepe  hy- 
drart}u'us  gigneretur.  Quo  perspecto,  con¬ 
sulto  et  mature  facto  opus  esse  constat,  quo- 

ties  tam  dirum  vitium  instare  videatur,  ne 
opem  serotinam  afferamus. 

Lumbago^  sciatica  et  pleurodyne^  ut  jam 
retulimus,  sunt  non  nisi  rhmmatlsiyii  certis 
partibus  affixi  exempla.  Notae  et  curatio| 
fere  eadem,  quae  huic  aliis  sedibus  praesenti,|. 
aliisque  formis  donato,  illis  conveniunt;  ideo-t 
que  sermonem  fusum  plane  non  desiderant.  | 

Non  licet  hanc  argumenti  partem  ante  ab-f 

fi 

solvere,  quam  ea  protulerim,  quae  vir  prae-; 
clarus  Duncanus  *,  de  hoc  morbo  inter  P^e-l 
legendum  edocere  solet.  Rheumatismi  cur-^ 
sum  quadruplicem  proponit,  vel  in  partes|; 
quatuor  diducit  :  has  nominat,  i.  Rheuma-^ 
tismum  Inflammat  orium^  eundem  nempe, | 

•i  >  - 

quem  alii  Acutum  vocant,  ii.  Irritabilem^^. 
cui  dolor  calore  intenditur,  ast  febris  abest ; 
quique  creberrimus  est,  maximeque  apud  ur¬ 
banos.  III.  Atonicum^  id  est  Arthrodyniam* 


*  Audi  Praelectiones  Clinicas  Duncani. 

IV.  Paralyticum ;  scilicet,  ubi  paralysis^  aut 
vitium  ejus  simillimum  accedit. 


DE  CAUSIS  EXCITANTIBUS. 

Duae  praesertim  sunt  noxae  hujusce  mor¬ 
bi  genetrices,  nempe  frigus  et  humiditas  ; 
praecipueque  coelum  frigidum  et  humidiim. 
Hae  vero  eo  potius  et  facilius  alicui  eum  in¬ 
ferunt,  si  prius  vehementer  incaluerit.  Gre- 
GORius  alia  eam  causa  unquam  exoriri  ne¬ 
gat  :  CuLLENUMque  idem  sensisse  docent  hae 
voces,  “  ab  externa  et  plerumque  evidente 
causa.’*  Autumno  et  vere  potissimum  cor¬ 
pora  in  hoc  malum  incidunt ;  quippe  quibus 
contingit  Jupiter  nubibus,  imbribus  et  frigore 
malus,  et  repente  ex  alio  alius.  Nulla  autem 
anni  tempestate  non  saevit,  modo  coelum  is- 
tiusmodi  sit.  Pleni,  validi  et  sanguinei,  pu¬ 
beres  simul,  nondumque  aetatem  mediam 

transgressi,  prae  caeteris  ei  patescunt.  In¬ 
fantes  et  senes  tantum  non  sunt  immunes. 
Seniores  arthrodyma  potius  aggreditur.  Ho- 
Mio  judice,  mulieres  prae  maribus  opportuni 
sunt.  Cui  Haygarthius  parum  assensus, 
tanto  plures  viros  quam  foeminas  eo  aegrotare 
scribit,  quanto  numerus  4  exsuperat  3 ;  quod 
laboribus  sub  dio,  et  vivendi  rationi,  quae  vi¬ 
ri  sequuntur,  tribuit.  Rheumatismus  regio¬ 
nes  sole  torrido  exustas  accolentibus  vix  no¬ 
tus.  Si  qui  vero  ex  his  eo  torquentur,  prius 
fere  in  terris  gelu  pigris  aut  modica  temperie 
donatis  habitaverant.  Praeparata  ex  argento 
vivo  diu  adhibita  ad  morbum  veneris,  aut  alia 
valetudinis  adversae  genera  depellenda,  effi¬ 
ciunt  ut  corpus  mobilius  et  debilius  factum, 
frigidae  humidaeque  tempestatis  minus  sit 
patiens.  Quo  fit  ut  syphilitici  doloribus  ar¬ 
tuum  haud  raro  conflictentur.  Quem  semel 
rheumatismus  male  habuit,  is  eo  facilius  reci¬ 
dit,  admota  noxa.  Quos  diu  et  saepe  torse¬ 
rit,  his  dolores  articulorum  vagi  coelum  hii- 
midum  et  pluvias  jam  instare  ostendunt. 

DE  CAUSA  CONTINENTE. 


Quod  ad  causam  continentem,  hic  morbus 
fibris  tendinum  et  musculorum  inflammatis, 
et  fortasse  ligamentis  constat.  Haec  inflam¬ 
matio  aliis  eo  distat,  quod  non  suppurat iont 
et  gangraena  finitur.  Res  sane  notissima  est 
eandem  actionem  morbidam  alias  atque  alias 
notas  exhibere,  prout  varient  fabricae  et  mu¬ 
nera  partium,  quas  adoritur.  Hinc  cuti  ac¬ 
cidens  inflammatio,  vesiculas,  telae  cavernosae 
abscessum,  &c.  fibris  musculorum,  anchylo- 
sin,  &c.  progignit.  Quare  tamen  ita  se  res 
habeat,  hucusque  latet,  et  fortasse  diu  late¬ 
bit. 

DE  DIAGNOSI. 

I 

Rheumatismus  acutus  indiciis  satis  eviden« 
tibus  praedicatur  ;  adeo  ut  ne  imperitus  qui¬ 
dem  facile  erraret.  Interdum  tamen  valde 
aliquos  morbos  simulat,  aegre  ab  iis  discernen¬ 
dos  ;  maximeque  chronicus.  Imo  vero  acu¬ 
tum  a  longo  dignoscere  subinde  paulo  diffici¬ 
lius  est ;  nec  semper  illius  finem  ab  hujus 
initio  clare  discernere  licet.  Febris  huic 
nulla,  optime  ut  opinor  eum  praedicat.  Non¬ 
nulli,  si  dolores  calore  augentur,  putant,  alium 
dignoscere  ab  alio  se  posse.  Duncanus  ve¬ 
ro  edocuit  mediam  esse  rheumatisr/ii  formam 
his  quasi  interjectam  :  irritabilem  scilicet  ; 
cui  febris  experti  dolores  tamen  calore  acu¬ 
untur. 

Si  dolores  vagantur,  si  noctu  plus  exardent, 
ct  febris  adest,  articulique  rubent  et  tument, 

aciitum  subesse  constat.  Quod  si  deest  fe¬ 
bris,  artusqiic  decolores  rigent,  algent,  nec 
insudare  possunt  ;  eoqiie  magis,  si  dolores 
frigus  intendit,  tepor  mulcet,  arthrodynia 
plane  urget. 

JVforbus,  quem  prosequor,  subinde  poda¬ 
grae  sibi  speciem  induk.  Ille  juventa  et  viri¬ 
bus  florentes,  haec  senes,  luxuque  et  intempe¬ 
rantia  confectos,  et  ignavos  tentat.  Illi  dolo¬ 
res  gradatim  accedentes  grandioribus  artubus 
incidunt,  genubus,  coxis,  humeris,  cubitis, 
et  carpis  ;  haec  adinstar  fulminis  ex  improvi¬ 
so  corripit,  articulos  minimos  pedum  manu¬ 
umque  affectura.  Vires  concoctriccs  huic  in¬ 
firmantur  instanti  et  urgenti,  illi  fere  integer¬ 
rimae  sunt.  Huic  porro  inveterascenti  per¬ 
saepe,  illi  nunquam,  calculi  in  articulis  fiunt, 
et  cerebrum,  pulmo  et  cor,  &c.  crebro  affi¬ 
ciuntur. 

i 

iV 

Medici  vel  exercitati  aliquando  rheuma¬ 
tismum  cura  doloribus  morbo  veneris  oriuni 

<lis  confundunt  :  qui  magis  uni  sedi  affigi  so¬ 
lent,  eique  altiori :  quippe  qui  haud  raro  os¬ 
sibus  vitiosis  debentur,  et  horum  praecipue 
mediis  partibus.  Alia  quoque  syphilidis  con¬ 
firmatae  indicia  hos  comitantur ;  scilicet  an¬ 
gina,  cutis  maculis  cypriis  obducta.  Quibus 
perspectis,  patebit  mali  natura.  Huc  acce¬ 
dit,  quod  medicamina  in  rheumatismum  ido¬ 
nea,  hic  nihil  omnino  valent.  Tumor  porro 
uni  longe  alius  est  quam  alteri ;  nec  eaedem 
partes  utrique  tument ;  morbo  enim,  de  quo 
agimus,  fines  artuum  praecipue  ampliantur, 
syphilidi  partes  finibus  interjectae. 

Lumbago  a  nephritide  dignosci  poterit, 
nulla  urinae  difficultate,  nec  mingendi  crebra 
cupiditate,  aliisve  renis  inflammati  propriis. 
Illi  dolores  premendo  et  lumbis  quam  levissi¬ 
me  motis  exasperantur  :  huic  nequaquam. 
CuLLENUS  notavit  dolores  rheumaticis  consi¬ 
miles  abscessibus  profundis  oriri  posse  ;  adeo 
ut  ad  lumbaginem  vel  ischias  pertinere  videan¬ 
tur.  At  febris  heciica^  quae  fere  adest,  sen? 

SUS  gravitatis,  et  molestiae,  potius  quam  do¬ 
lor  ;  qui  parum  motu  maiuive  premente  auge¬ 
tur,  vetant  quo  minus  fallatur  medicus. 

Plcurodyne  notas  habet,  unde  facile  a  pneii^ 
vwma  discerni  posset.  Dolor  enim  exterio¬ 
res  pectoris  partes  invadit,  premendo  et  bra¬ 
chiorum  motu  acuitur,  fibras  musculorum 
permeat,  desuutque  tussis  et  sputum. 


DE  PROGNOSI. 

Nosse  juvat  raro  rheumatismum  ipsi  vitae 
perniciem  minitari ;  nisi  alii  morbi  accedunt, 
aut  ad  partes  interiores  transfertur.  8i  pars 
affecta  erysipelate  efflorescere  coepit,  et  vesi¬ 
cas  sibi  praefert,  quod  equidem  rarius  acci¬ 
dit,  eventum  infelicem  jure  auguramur.  Si 
aeger  delirat,  et  febris  ardet  praeter  modum, 
timere  oportet.  Si  febris  typhi  sibi  speciem 
induat,  fere  desperandum  est.  Si  corpus  se- 

nio  aut  prava  ratione  vivendi  contritum  fue- 

*■  N»* 

rit,  exinanitionem  morbo  subigendo  idoneam 
perpeti  non  poterit  ;  quo  fit  ut  aeger  in 
praecipiti  sit,  et  ad  aquam  interentem  pro¬ 
pensus. 

Hheumatlsmum  acutum  feliciter  cessurum 
opinamur,  si  tota  cutis  aequaliter  sudore  te¬ 
pido  madet,  si  febris  inclinatur,  arteriae  mol¬ 
lius  et  tardius  saliunt,  si  urina  crassa  et  multa 
fluit,  somnusque  et  cibi  cupiditas  redeunt. 
Bona  quoque  sunt,  cutis  alicubi  efflorescens, 
alvi  fluxifs  et  sanguinis  cursus. 

Ubi  hic  morbus  acutus  diutius  plexerit,  ar- 
throdyniam  acerbissimam  futuram  praesagire 
oportet;  de  cujus  eventu  medicus  consilii 
dubius  saepe  haeret.  Qualem  finem  sit  habi¬ 
tura,  non  nisi  eflectu  remediorum  acriter  ob¬ 
servato,  judicandum  erit.  Si  haec  parum  aut 
nihil  moliuntur,  si  dolores  pertinaces  figun¬ 
tur,  si  membra  frigent  et  torpent,  et  sudore 
gelido  humectantur,  vel  sanationem  serissi- 

mam,  vel,  quod  pejiis  est,  dirsinv paralt/ain^  ac¬ 
cessuram  verisimile  est. 

Quandocunque  dolor  conquiescere  incipit ; 
quum  membrum  atiectum  moveri  minus  tae¬ 
det,  idemque  tepore  jucundo  fovetur,  et  pru¬ 
rit,  salutem  in  propinquo  esse  convenit. 


^  DE  RHEUMATISMI  ACUTI  CURATIONE. 


Imprimis  et  potissimum  cor  et  arterias  con¬ 
citatas  sedare  et  inflammationem  subigere 
oportet.  Quem  in  finem  sanguis  mittendus, 
si  ratio  virium  sinit  et  signorum  postulat ; 
omniaque,  quae  deplendo  et  sedando  ac¬ 
commodantur,  servari  debent.  Eo  plus  mi- 
nusve  sanguinis  eliciendum,  prout  requirat 
:  aetas,  vires,  signa,  et  vita  prius  habita.  Ple- 
risque  unciae  xx  aut  xxx  prima  vice  recte 
I  detrahuntur,  dummodo  medicus  satis  mature 

venerit ;  vim  enim  ineuntis  impetus  frangunt. 
Si,  hoc  facto,  pars  adhuc  acerbe  dolet,  mo¬ 
tusque  arteriarum  plenior,  durior  et  citior  est, 
et  sanguis  missus  ista  tunica  corio  simili  ve¬ 
latur  ;  eodem  die,  aut  certe  postridie,  iterum, 
icta  vena,  sanguinis  uncias  xii  aut  xvi  elicere 
proderit.  Arteriae  et  vires,  potius  quam  san¬ 
guinis  species,  necne  vena  iterum  secaretur, 
docebunt.  Huic  legi  insistere  non  alienum 
foret ;  nempe,  quod  sanguinem  non  ante  edu¬ 
cere  desistamus,  quam  arteriae  eo  conquieve¬ 
rint,  ut  non  amplius  nonagies  vel  centies  intra 
partem  horae  sexagesimam  moveantur.  Qui¬ 
bus  morbi  priores,  aut  aliae  causae  valetudi¬ 
nem  contriverint,  tutius  erit  hirudinibus  aut 
cucurbitulis  impositis  sanguinem  abstrahere, 
quam  venas  totius  corporis  subito  vacuefa¬ 
cere.  Exulcerantia  quoque  utilia  erunt.  Ubi¬ 
cunque  febris  domita  est,  dolores  immoti  una 
sede  continentur,  et  saeviunt.  Nulla  ope 
melius  aegro  succurritur  quam  emplastro  me^ 
loes  msicatorii  imposito.  Si  exinanientibus 
ineptis,  et  inutilibus,  arteriae  concitari  per- 

Stant,  ad  digitalem  purpuream  confugien¬ 
dum  :  cujus  tincturae  guttae  x,  xv  aut  xx 
sexies  quaterve  indies  ministrari  possunt. 
Multis  haec  herba  opitulata  fuit,  quos  caetera 
omnia  nihil  juverant. 

Hisce  absolutis,  proximum  est  ut  alvus,  si 
tardetur,  vacuefiat.  Sales  medii  alv^o  purgan¬ 
dae  accommodati  sic  dandi  sunt,  ut  semel 
bisve  quotidie  haec  descendat.  Nonnulli  al¬ 
vum  ducere  malunt  ;  contendunt  enim  ae¬ 
grum  saepe  loco  dimoveri  et  turbari  medica¬ 
mentis  ;  quae  scilicet  eum  crebro  assurgere, 
ut  dejectum  iret,  cogunt.  Credo  tamen  fruc¬ 
tum  inde  perceptum  tantum  esse,  ut  hoc  in¬ 
commodum  nihili  haberi  oporteat.  Alvo  de¬ 
pleta,  medici  fere  omnes  sudorem  medica¬ 
mentis  elicere  consuerunt.  Usitatissima  ex 
his  sunt  *ciniwi  tartritis  antiinonii^  et  pulvis 
tpecacuanhac  compositus*  Huic  nullum  aliud 
antecellit,  acuto  rheumatismo  saeviente.  Ad 
eundem  finem,  camphora^  ammonia^  aqua  ace- 
titis  ammoniac  adhibentur.  Medici,  quorum 

est  copiis  militaribus  Britannicis  consulere, 
aquam  nitrate pot assae  et  avena  imbutam  prae^ 
cipiunt ;  horum  unciam  unam,  illius  libris  octo 
vel  decem  solvunt.  Attamen  non  licet  prius 
sudorem  moveri,  quam  arterias  multum  seda¬ 
verimus.  Ne  ue  multis  incommodis  sudoris 
moventia  carent,  et  nonnunquam  spem  pror¬ 
sus  ludunt.  Corpus  infirmant  et  extenuant ; 
faciuntque  ut  cutis  irritabilior  minus  sit  fri¬ 
goris  patiens  ;  eoque  homo  facile  in  mala  re¬ 
labatur.  Quod  si  visum  fuerit  iis  uti,  inter 
ea  ministranda  aeger  panno  laneo  vestiendus 
^t,  simul  atque  insudare  coeperit  (non  an¬ 
tea,  ne  vomitus  cieatur,)  et  potus  tepidi, 
blandi,  et  diluti  large  sunt  bibendi.  Sutto- 
Nius  *  contendit  sudores  diutius  excitatos, 
salutem  potius  impedire  quam  adjuvare  ;  et 
reprimendos  esse  monet,  ni  exactis  horis 
duodecim  clare  profecerint ;  vestes  nempe 
laneas  exuendas,  praeparataque  ex  antimo- 

nio^  &c.  omittenda.  Dein  acidum  sulphuri- 
cum  aquae,  (juae  fervens  rosae  Gallicae  infu¬ 
sa  fuerat,  adjectum,  ministrari  jubet,  pauxillo 
simul  sulphatis  magnesiae  dato,  si  alvus  pi¬ 
grior  requirat.  Sin  minus,  hoc  mittendum. 
Idem  medicus  partes  dolentes  refrigerari  im¬ 
perat  :  quo  consilio  misturam  camphoratam, 
Fharm,  Lond,  extrinsecus  admovet.  Tali 
curatione  contendit,  (exinanientibus  sane 
idoneis  prius  non  neglectis),  hunc  morbum 
octo  decemve  diebus  penitus  domari.  Medi¬ 
ci  Russici  eundem  partibus  affectis  refrige¬ 
randis  ad  exitum  optatum  perducunt ;  nivem 
aut  glaciem  tritam  caeteris  huc  accommodatis 
anteferunt. 

Opium  a  quibusdam  nocere  putatur  ;  alii 
eo  praecipuo  in  hoc  malum  acutum  auxilio 
nituntur.  Febre  jam  quiescente,  et  intestinis 
depletis,  opium,  ad  dolores  consopiendos, 
tuto  et  utiliter  adhibetur.  Idem  xino  tartri- 
tis  antimoini  junctum  vesperi  sumendum. 

ScoTTius  *  opium  vi  propria  seu  specifica 
rheumatismi  acuti  debellandi  praeditum  esse 
existimat ;  contendit  enim  potissimum  om¬ 
nium  oportere,  genus  nervosum  nimis  irrita¬ 
bile  et  sentiens  hebetare;  et  opium  aliis  om¬ 
nibus  id  melius  exequi.  Adjicit  modos  ejus 
ampliores,  et  crebrius,  esse  dandos,  eo  ut 
homo  torpeat ;  et  medicum  spectatum  Geor- 
GiUM  Pearsonum,  opio  unico  uti,  vacuefaci¬ 
entibus  non  praegressis,  summoque  fructu. 
In  hujus  medici  verba  jurare  nequeo.  Simul 
atque  profecto  hic  morbus  exinaniendo  in 
eam  formam  vertitur,  cui  Duncanus  nomen 

Irritabilis”  imposuit,  tum  opium  ita,  ut 
ScoTTius  praecipit,  concessum,  eventum  op¬ 
timum  habebit. 

Fordycius  hunc  morbum  ineuntem,  venis 
non  depletis,  cinchona  ojficinali  curare  sole¬ 
bat  ;  quod  sine  dubio  gravi  culpa  non  vacat, 
quanticunque  eam  ille  medicus  eximius  ha- 

buerit.  Cinchona  non  prius  utenda  esse  vi- 
detur,  quam  febris  et  dolor  mitescere  coepe¬ 
rint.  Quidam  huic  nitras  pot ansae  jungunt. 
Ubi  febris  abiit,  sed  dolor  atrox  exercet,  se- 
mi-drachma  hujus  corticis  ter  quaterve  quoti¬ 
die  ingerenda.  Si  ipse  concretus  fastidiatur, 
aqua,  ex  qua  decoctus  est,  acido  sulpJiurko  a- 
romatko  leviter  imbuta,  experienda. 

IIamilton  us  apud  Lynn- Regis  medici¬ 
nam  faciens,  submurias  hydrargyri  opio  mis¬ 
tum  plurimi  facit.  Ipse  hoc  medicamen¬ 
tum  compositum  saepe  dedi  ;  et  uti  videba¬ 
tur,  non  inutiliter,  at  non  nisi  sanguine  de¬ 
tracto.  Quinque  grana  submuriatis  hydrar^ 
gyri  uni  aut  duobus  opii  adjuncta  tempore 
cubandi  optime  dabuntur. 

Quod  ad  victum,  oratione  vix ‘opus  est ;  c 
frugibus,  lacte,  pane,  avena  decocta,  fructi¬ 
bus  maturis  constare  debet.  Abstinendus 
est  aeger  a  carnibus  assis,  elixis,  aut  frictis, 
omnigenoque  potu  meraciore.  Guegorius 

inter  praelegendum  asserit  victum  hujusmodi 
permagni  esse  habendum  ;  et  nonnunquam 
per  se,  non  valentibus  missione  sanguinis  et 
aliis  deplentibus,  aegrum  ad  sanitatem  redux¬ 
isse. 


DE  ARTHRODYNIAE  CURATIONE. 

Febris  huic  nulla,  et  dolor  tepore  lenitus 
curationem  praedictae  alienam  clare  arguunt. 
Medici  est  igitur  summa  ope  dolori  et  debili¬ 
tati  obviam  ire.  Hoc  celeriter  exequi  noil 
potest.  Si  ligamenta,  tendines  aut  membra¬ 
nae  circa  articulorum  fines  laborant,  dolor 
exulcerantibus  crebro  impositis  cedet ;  non 
parti  dolenti,  sed  proxime  eam  admotis. 
Quoties  arthrodynia  origines  musculorum 
grandium  et  profundiorum  tentat,  emplas- 
trum  e  mtloe  ^esicatorio  juxta  eorundem  fi¬ 
nes  applicare,  optimo  erit  auxilio.  Exem- 

plo  sit  sciatica^  quae  parte  inferiore  femoris 
exulcerata  persaepe  fugatur.  Si  pars  tenera 
est,  et  pressa  dolet,  hirudinibus  et  cucurbitu¬ 
lis  cum  ferramentis  vacuefieri  debebit ;  eoque 
potius  si  aegrotus  robore  et  juventa  floreat. 
Partes  linimento  aa ponis  cum  opio^  aut  oleo 
ammoniato  camphora  imbuto  fricandae ;  et 
antea  aqua  tepida  camphora  infecta  fovendae. 
Vestibus  laneis  et  frigore  vitato  opus  erit; 
efficiendum,  ut  alvus  quotidie  semel  solvatur. 
Quibus  servatis,  salus  fere  redibit. 

Ast  vero  subinde  ludit  nisus  medici  quae¬ 
sitissimos  ;  membra  resoluta  perfrigent ;  nec 
raro  fines  articulorum  ampliantur  et  obrigent. 
Dolor  nunc  aliquanto  hebetior,  pertinax  ta¬ 
men  molestiam  summam  facessit,  praecipue 
inter  ambulandum,  aut  partem  movendam. 
Morbus  propositus  hac  forma  instructus  di¬ 
motu  est  difficillimus.  Partes  dolentes  crebro 
exulcerandae,  et  ope  strigilis  fricandae  ;  eae¬ 
dem  porro  vapore  aqua  fervente  exorto, 

quam  calidissimo  (modo  aeger  tolerare  pos¬ 
sit),  humectandae  sunt.  Hoc  horae  quad¬ 
rantem  recte  fit ;  terque  quaterve  indies. 
Bardsleius  memoravit  complures,  invete¬ 
ratis  malis,  sub  hac  curatione  convaluisse, 
exulcerantibus  sane  et  cucurbitulis  prius 
ministratis.  Eadem  curatio,  vi  electrica 
auxiliatrice,  rigorem  et  infirmitatem  artuum 
sustulit.  Tepidarium  utilissimum  est.  Te¬ 
porem  ejus  gradus  nonagesimus,  aut  ullus 
inter  hunc  et  centesimum  quartum  deci¬ 
mum  indicare  debet.  Si  vires  valde  labun- 
tur,  et  dolor  simul  interioris  membri  par¬ 
tis  vexat,  tepidarium  aegrum  calefacit,  tur¬ 
bat  et  quiete  privat.  Praestabit  igitur  ejus 
cutem  summam  vapore  aquae  fervidae  cir¬ 
cumdare,  cujus  temperies  gradu  xcvho  in¬ 
signitur  ;  qui  sudorem  facilius  et  melius 
quam  tepidarium  educit. 

Aether  aceticus,  curantibus  Gallicis  medi¬ 
cis,  opem  tulisse  fertur.  Aether  porro  cam* 

pJiora  soluta  satur  artubus  dolentibus  affiisus 
aegroto  plurimum  succurrit.  Descendere  in 
aquas  Bathoniae  et  Buxtoniae,  ubi  extremae 
partes  arthrodynui  plectuntur,  auxilio  est 
praestanti  ;  robur  enim  artubus  conciliat ; 
efficit  ut  impune  et  cum  fructu  aquis  oceani 
lavari  sustineant.  Frigidarium  incitamento 
est  salutari,  et  vires  erigendo,  ne  malum  re¬ 
cidat,  prohibet. 

Medicamenta  vi  calefaciendi  et  stimulandi 
praedita  ingeri  consueverunt.  Ex  his  resina 
gualaci  ojjkinalis  longe  usitatior  est.  Hujus 
tinctura  ammoniata  praecipitur.  Oleum  te¬ 
rebinthinae,  et  aliqua  ex  balsamis  summas 
adepta  sunt  laudes  ;  at  ventriculus  ista  ingra¬ 
ta  plerumque  respuit ;  nec  male  objiciantur, 
siquidem  nulla  facultate  propria  pollent. 
Duae  librae  decocti  lignorum  compositi  quo¬ 
tidie  recte  bibuntur;  sudorem  enim  lenem 
evocat  ;  ncc  ventriculum  gravat.  Quoties 
artus  tument  et  rigent,  praeparata  ex  argento 
rko,  opio  large  adjuncto,  ne  nimium  irritent 

et  infirment,  proderunt.  Partes  porro  tumi¬ 
dae  unguento  hydrargyri^  cui  camphora  ad¬ 
juncta  est,  illinendae  :  quo  humor  effusus  re¬ 
sorbeatur.  Ad  eundem  finem  Falconerus 
cataplasma  calidum  apponendum  esse  con¬ 
tendit,  e  parte  una  calcis  extinctae  et  duabus 
avenae  contritae  confectum  ;  nec  nisi  aliquot 
horis  exactis  dimovendum.  Rigor  genuum  et 
carporum  raro  sic  tollitur.  Saepe  cognovi 
aegros  ambulando,  vel  artu,  quicunque  sit, 
moto,  expeditos.  Quod  dolens  remedium 
esse  fateor ;  constantia  tamen  franguntur 
difficultates  ;  et  motus  artuum  initio  piger  et 
dolens,  paucis  diebus  expeditior  fiet.  At 
vero  minime  celandum  motum  articuli  inter¬ 
dum  omnino  deleri,  ob  partes  cohaerentes. 
Digiti  manuum,  si  intumescunt  et  obrigent, 
potestatem  se  movendi  vix  unquam  recipiunt. 
Cincliona^  oxydurn  arsenici^  et  alia  remedia  in 
haec  mala  diutina  ministrata,  modo  profuerunt, 
modo  medicum  luserunt.  Cinc/wna  perite  et 
aliquamdiu  concessa,  equitatio  diuturna  citra 
sudorem,  si  fieri  possit,  et  vestes  laneae,  per- 

saepe  hunc  morbum  inveteratum,  qui  alia 
et  validissima  auxilia  devicerat,  fugaverunt. 
Vestem  arctam  e  corio  caprino  factam,  lin¬ 
teo  inter  eam  et  cutem  posito,  nuperi  qui¬ 
dam  laudibus  sunt  prosecuti  ;  illa  nimirum 
cutis  halitum  elicit,  quem  hoc  prodeuntem 
sorbet.  In  paralybin^  si  accedit,  valentissima 
sunt  exulcerantia  et  ekctrijicatio.  Quod  ad 
victum  attinet,  aeger  pene  liber  et  solutus 
esse  debet.  Febre  finita,  ad  victum  solitum 
redeundum,  dum  vinolentus  non  sit.  Semi¬ 
na  contrita  sinapis  albae,  7'^/;//^7///que  radix 
cibo  miscenda.  Potui  aptissima  sunt  vinum 
dilutius,  aut  aqua  succo  citri  medicae,  super- 
tartrite  potassae,  vel  tamarindo  Indica  aci- 
•  dula  :  quippe  quae  alvum  solutam  habent. 
Sanitate  jam  restituta,  praeter  haec,  tantum 
opus  est,  ut,  intima  veste  e  panno  laneo  con¬ 
fecta,  homo  quam  minime  se  frigori  et  coeli 
humidi  actioni  committeret. 

